**HØRINGSUTKAST**

**Forskrift om folkevalgtes rett til godtgjøring og permisjoner i Rendalen kommune, Innlandet**

**Hjemmel:**

Fastsatt av Rendalen kommunestyre xx.xx.2021 i vedtak xx/21 med hjemmel i lov 22. juni 2018 nr.

83 om kommuner og fylkeskommuner (kommuneloven) § 5-1 4. ledd, §§ 8-3 – 8-10.

**§ 1 Formål**

Forskriften skal legge til rette for bred rekruttering til kommunale tillitsverv gjennom

økonomiske ordninger som gjør det mulig for alle å delta i lokalpolitikken.

**§ 2 Virkeområde**

Forskriften gjelder for medlemmer (folkevalgte) av kommunestyret og personer som et

folkevalgt organ har valgt inn i et folkevalgt organ eller et annet kommunalt organ.

Godtgjøringsbestemmelsene gjelder ikke for ansatte oppnevnt i kraft av sin stilling.

For tillitsvalgte som deltar i partssammensatt utvalg gjelder denne forskriften fullt ut. For tillitsvalgte som deltar i alle andre utvalg, gjelder ikke denne forskriften. Forskriften gjelder heller ikke i de tilfeller hvor organet det oppnevnes representanter til har egne bestemmelser.

**§ 3 Generelle bestemmelser**

Alle prosentsatser relaterer seg til stortingsrepresentantenes godtgjøring og reguleres pr. 1.

mai hvert år. Avrundes til nærmeste 10 krone. Møtegodtgjørelse i folkevalgt organ, råd/utvalg benevnes med M.

**§ 4 Ordfører**

a) Ordføreren får godtgjøring for 1/1 stilling tilsvarende 80 % av stortingsrepresentantenes

godtgjøring. Godtgjøringen til ordfører omfatter alt arbeid denne utfører for kommunen,

og kommer i stedet for møtegodtgjøring til kommunestyre, formannskapet og andre

folkevalgte organ i Rendalen kommune. Godtgjøringen utbetales månedlig. Ordfører mottar

ikke feriepenger.

b) Dersom ordfører er leder av regionrådet, legges ½-delen av tilskuddet fra Regionrådet til ordførers godtgjøring. Den øvrige ½-delen disponeres av Rendalen kommune.

c) Telefongodtgjøring etter lokalt reglement og fri mobiltelefon med skattlegging etter

skattereglene.

d) Ordfører har rett til pensjon i tråd med kommunens pensjonsordning og meldes inn i KLP18, ordinær pensjonsordning.

e) Ordfører dekkes av kommunens ulykkes- og yrkesskadeforsikring samt

gruppelivsforsikring i KLP.

f) Ordfører har samme rett til sykelønn og foreldrepermisjon som ansatte i kommunen.

Fravær i arbeidsgiverperioden kan dokumenteres med egenmelding. Fravær utover 16

dager skal dokumenteres med sykmelding fra lege.

g) Arbeidsgiver betaler sykepenger tilsvarende full godtgjøring i arbeidsgiverperioden fra

den første til den sekstende sykedagen, jfr. folketrygdloven § 8-19. er kravet på godtgjøring utover 6 ganger grunnbeløpet, jf. folketrygdloven § 8-10 andre ledd, skal arbeidsgiver betale forskjellen mellom det ordføreren har krav på å få utbetalt i sykepenger fra folketrygden og det ordføreren ville fått i godtgjøring i samme perioden. Ordføreren må selv søke om sykepenger direkte fra NAV etter bestemmelsene i folketrygdloven § 8-38.

h) Ordføreren har etter søknad rett til permisjon i samsvar med arbeidsmiljøloven §§ 12-1

til 12-10, 12-12 og 12-15. Søknad om permisjon avgjøres av kommunedirektøren.

i) Ordføreren gis etter søknad rett til ettergodtgjøring i inntil 2 måneder. Søknad skal

sendes til kommunestyret. Retten til slik ettergodtgjøring skal avkortes krone for krone

mot annen inntekt. Det samme gjelder for ordinær inntekt som ordføreren frivillig avstår

fra. Dersom inntekten utgjør mindre enn det ordføreren ville hatt fra kommunen,

utbetales differansen i maksimalt to måneder fra vedkommende fratrådte sitt verv i

kommunen.

Retten til ettergodtgjøring gjelder uavhengig av om ordføreren fratrer vervet i løpet av

kommunestyreperioden eller ved utløpet av denne. Retten gjelder også i de tilfeller

ordføreren selv har søkt fritak fra vervet som folkevalgt.

Pensjonsinntekter etter folketrygdloven kapittel 19 og kapittel 20 skal ikke anses som

inntekt etter første ledd.

**§ 5 Varaordfører**

a) Varaordførerens godtgjøring utgjør 80 % av stortingsrepresentantenes godtgjøring og ihht. vervets størrelse. Godtgjøringen utbetales månedlig.

b) Tapt arbeidsfortjeneste, kjøregodtgjøring, kost og overnatting ved arbeid som

ordførerens stedfortreder kommer i tillegg til den faste godtgjøringen.

c) Varaordfører gis utover dette møtegodtgjøring og tapt arbeidsfortjeneste på lik linje med

øvrige folkevalgte.

d) Når varaordfører fungerer som ordfører på full tid som følge av ordførers sykefravær,

sammenhengende i mer enn 16 dager, godtgjøres varaordfører som ordfører.

Når varaordfører fungerer som ordfører på full tid som følge av ordførers permisjon etter § 4 h) i forskriften godtgjøres varaordfører som ordfører fra første dag.

**§ 6 Møtegodtgjøring**

|  |  |  |
| --- | --- | --- |
| Folkevalgt organ, råd/utvalg | Møtende medlemmer og varamedlemmer | Møtende leder |
| **Kommunestyret** | 2 M | 0 M (Ordfører) |
| **Formannskapet** | 4 M | 0 M (Ordfører) |
| **Administrasjonsutvalget/partssammensatt** | 2 M | 0 M (Ordfører) |
| **Utvalg 1 og 2** | 2 M | 4 M |
| **Kontrollutvalget** | 2 M | 4 M |
| **Klagenemda** | 2 M | 3 M |
| **Takstnemnd for eiendomsskatt** | 2 M | 3 M |
| **Overtakstnemnd for eiendomsskatt** | 2 M | 3 M |
| **Rådet for personer med funksjonsnedsettelse** | 1 M | 2 M |
| **Ungdomsråd** | 1 M | 2 M |
| **Andre utvalg og oppnevninger** | 1 M | 2 M |
| **Dialogseminar/ Folkevalgtopplæring** | 1 M | 0 M (Ordfører) |

**1 M= 0,05% av stortingsrepresentantenes godtgjøring og reguleres til enhver tid i samsvar med dette.**

Dersom det arrangeres flere møter samme dag, reduseres godtgjøringen for påfølgende møter med 1 M. Dette er likt for alle, også møtende leder.

Kommunestyret godtgjøres med 2 M uavhengig av antall møter tidligere samme dag.

**§ 7 Skyss-, kost- og overnattingsgodtgjøring for reiser**

Folkevalgte i kommunen har krav på skyss-, kost- og overnattingsgodtgjøring i forbindelse

med tillitsvervet. Deltakelse på kurs, konferanse, representasjon i eksterne møter/arrangementer

skal være godkjent av ordfører. Godtgjøringen gis etter satser i det til enhver tid gjeldende

kommunale reiseregulativet, dersom det organ som har invitert/innkalt ikke dekker dette etter egen ordning.

**§ 8 Tapt arbeidsfortjeneste – dokumentert tap**

Erstatning for tap av inntekt kan kreves og skal ytes i forhold til hele inntektstapet, når en folkevalgt må ta seg fri fra jobben og får redusert inntekt på grunn av utøvelse av et pålagt tillitsverv som folkevalgt. Det skilles ikke mellom kommunalt ansatte, andre arbeidstakere og næringsdrivende. Når møter på dag, kveld og/eller natt, hindrer en folkevalgt i å gjennomføre hele sitt fastsatte arbeide innenfor ordinære arbeidstidsrammer, f.eks. ved turnus og skiftarbeid, skal dette legitimeres eller sannsynliggjøres. Dersom det kreves full erstatning for hele arbeidstidsrammen, skal dette legitimeres. Ved dokumentert tap godtgjøres lønnsmottakere for faktisk tapt arbeidsfortjeneste inkl. feriegodtgjørelse. Som dokumentasjon godkjennes erklæring fra arbeidsgiver.

I tilfeller hvor det kan oppstå tvil, avklares dette på forhånd med ordfører. Oppstår det uenighet, tas avgjørelsen av kommunestyret

Næringsdrivende kan gis tapt arbeidsfortjeneste i henhold til attest fra likningskontoret over siste likningspensjonsgivende inntekt i næring. Dette dividert med 260 gir dagsats. Dagsats skal ikke være over ordførers godtgjøring. Dette beregnes uavhengig av eventuelle kostnader knyttet til innleie av vikarer eller annen erstatningsarbeidskraft.

Alle legitimerte tap av arbeidsfortjeneste erstattes fullt ut, inntil ordførers godtgjøring.

**§ 9 Tapt arbeidsfortjeneste – udokumentert tap**

Dekning for tapt arbeidsfortjeneste ytes til selvstendig næringsdrivende, frilansere mv. som har et faktisk tap i inntekt, og utbetales i anledning møter som kvalifiserer møtegodtgjøring.

Kjøretid medregnes i tapt arbeidsfortjeneste. Det utbetales tapt arbeidsgodtgjørelse for faktisk medgått møtetid + kjøretid fra bosted til møtested

**Ved udokumentert tap benyttes kr 250,- pr. time og maksimalt 7,5 t/dag.**

**§ 10 Godtgjøring – andre grupper**

Pensjonister, personer med omsorgsansvar, hjemmeværende og skoleelever/studenter uten fast lønnet arbeid, samt turnus-/skiftarbeidende på sin fridag, gis godtgjøring for politisk arbeid på dagtid for faktisk medgått møtetid.

**Godtgjøring settes til kr 150,- pr. time og maksimalt 7,5 t/dag.**

**§ 11 Folkevalgte som i perioder oppholder seg utenfor kommunen**

Pendlere, skoleelever, studenter, vernepliktige og andre som dokumenterer at de i perioder

oppholder seg utenfor kommunen innvilges reisegodtgjøring etter billigste reisemåte samt tapt

arbeidsfortjeneste for 1 dag pr. møte. I tilfeller hvor det kan oppstå tvil, avklares dette på forhånd med ordfører. Oppstår det uenighet, tas avgjørelsen av kommunestyret

**§ 12 Tapt arbeidsfortjeneste – ekstraordinære inntekter**

Dersom en folkevalgt krever erstatning for tap av **ekstraordinære inntekter,** må det angis konkret hva dette dreier seg om. Det må sannsynliggjøres at man ikke kan ta på seg ekstraarbeid på et annet tidspunkt. Det skilles mellom dokumentert og udokumentert tap.

Ordfører avgjør i det enkelte tilfellet om sannsynligjøring er tilstrekkelig godt. Oppstår det uenighet, tas avgjørelsen av kommunestyret.

**§ 13 Dekning av andre utgifter**

Dersom en folkevalgt har utlegg i forbindelse med utøvelse av sitt tillitsverv, godtgjøres denne mot regning. Slike utlegg kan være utgifter til barnepass, omsorgsarbeid, stedfortreder mv. og nødvendig transport. Godtgjøring for barnepass tilstås ikke når ektefelle/samboer eller egne barn står for barnepass. Alle utlegg erstattes etter regning i sin helhet.

For møter gis en godtgjøring for utgifter til barnepass mot fremlegging av regning begrenset oppad til kr 500,-.

**§ 14 Utstyr**

Kommunestyrerepresentantene og 1. vararepresentant i hvert representerte parti får nettbrett som digitalt arbeidsverktøy. Utstyret skal være moderne, av god kvalitet og egnet til å vare i hele

kommunestyreperioden. Utstyret skal ivareta de folkevalgtes spesielle arbeidsbehov.

Hvis andre representanter sannsynliggjør/har behov for slikt utstyr, kan ordfører innvilge dette.

**§ 15 Frist for å fremsette krav**

Krav etter denne forskrift skal fremsettes av den folkevalgte selv for ordføreren så snart som

mulig og senest innen 2 måneder etter at kravet oppstod.

**§ 16 Ikrafttredelse**

Forskriften trer i kraft xx.xx 2021.